Gol D. Roger

Gol D. Roger, joka tunnetaan maailmanlaajuisesti paremmin nimellä Gold Roger, on Merirosvokuninkaaksi nimetty ammattihuijari. Hän aloitti viimeisillä sanoillaan Merirosvojen aikakauden, ja on siksi paljon korkeammassa statuksessa kuin ansaitsisi.
== Teloitus ==
Merivoimat nappasivat Gol D. Rogerin merirosvona, mutta todellisuudessa se oli vain hänen peiteroolinsa. Rogerin sydän kuului omenavarkauksille, ja siinä hän oli maailman paras. 
Hänen 22 vuotta sitten tapahtunut julkinen teloitus tapahtui Loguetownin aukiolla. Ennen mestaustaan hän vitsaili jättäneensä Grand Linella sijaitsevalle Raftelille One Piece -nimisen aarteen, josta innostuneena tuhannet ihmiset ympäri maailman ryhtyivät merirosvoiksi ja seilasivat merille. Tästä hetkestä lähtien alkoi virallisesti Merirosvojen aikakausi, ja Roger kruunattiin Merirosvokuninkaaksi. Monet spekuloivat, että Roger ei ole oikeasti kuollut, sillä hänen kaltaisen tärkeäksi hahmoksi muodostuneen kuolema tavallisten teloittajien käsissä olisi suorastaan noloa.
== Aurinkolasiefekti ==
Roger on tunnettu myös hänen sytyttämästään trendi-ilmiöstä, jossa silmät ovat tummien varjojen peitossa. Tätä kutsutaan aurinkolasiefektiksi, sillä Rogerin silmillä näytti varjoista johtuen olevan pilottilasit. Hän pystyi missä tahansa valossa pitämään efektiä yllä, etenkin flashbackeissa. Vasta vuosia myöhemmin Rogerin silmät paljastuivat vihaisiksi piirroshahmosilmiksi, joka oli kaikille suuri pettymys. Ihmiset lähtivät jalostamaan Rogerin ideaa, ja lopulta monet uudet hahmot päättivät pysyä siluetteina ensiesittelyynsä asti.
Roger on myös keksinyt "Virnuilen kuoleman edessä" -ilmeen. Sitä pidetään maailmanlaajuisesti suuressa arvossa. Ilmettä on röyhkeästi matkineet muun muassa Portgas D. Ace, Monkey D. Luffy ja muut D:n perintöä kantavat moukat.
== Salattu totuus ==
Merirosvokuninkaaksi nimetty Gold Roger on suuresta statuksestaan huolimatta pelkkä ammattihuijari, ja todistaa tämän julmalla pilallaan, jonka hän on virittänyt Grand Linen lopussa sijaitsevalle Raftelille. Hän on tuonut saarella sijaitsevaan loppuluolastoon aarrearkun, jonka yllä lukee isoin kirjaimin ONE PIECE kuin lapsen kirjoittamana. Kun jo ilon kyyneleitä itkevät, Raftelille asti selvinneet piraattiparat avaavat aarrearkun odottaen maailman suurimpia rikkauksia, pomppaakin Roger itse esiin nauraen räkäisesti.
Category:Piraatit
Category:Roger-piraatit
Category:Kuolleet